প্রত্যক্ষদর্শীদের বরাত দিয়ে পেকুয়া থানার উপ পরিদর্শক (এসআই) আশিকুর রহমান বলেন, চীনা নাগরিক জাং চিং চু পেকুয়া চৌমুহনী থেকে টমটম অটোরিকশা যোগে চকরিয়া অভিমুখে যাচ্ছিলেন। পথিমধ্যে উপজেলার সাঁকোর পাড় ষ্টেশনের পূর্বপাশে ছিনতাইকারীদের দ্বারা তিনি আক্রান্ত হন। খবর পেয়ে আমরা তাকে উদ্ধার করে থানায় নিয়ে আসি। তবে চায়নিজ ছাড়া অন্য কোন ভাষা বলতে বা বুঝতে পারছেন না তিনি। তাই কোথায় থেকে আসছিলেন বা যাবেন, সেব্যাপারে কোন তথ্য দিতে পারছেন না। এব্যাপারে আমরা দোভাষীর সহযোগিতা নেয়ার চেষ্টা করছি।